description: В рубриката "Четиво" публикуваме откъс от "Романтичният егоист" на известния френски писател Фредерик Бегбеде, който тази седмица гостува в София. Романът излезе на 7 октомври под знака на "Колибри", а преводач е Красимир Петров.

title: "Романтичният егоист" от Фредерик Бегбеде (откъс)

maintext:
[Издателство]
ИСТОРИЯ НА ДЪЖДА ПРЕЗ ВЕКОВЕТЕ
Писателят е човек, който никога няма да порасне. (
"Преживяно", 2000 г.
Понеделник
Жените искат да превърнат любовниците си в съпрузи, което на практика означава да ги кастрират. Мъжете не падат по-долу: те преобразяват любовниците си в домашни прислужнички, а жените вамп в многодетни майки. От страх пред любовното страдание мъжете и жените несъзнателно се опитват да го видоизменят в скука. Скуката обаче също е форма на страдание. Казват, че във всяка семейна двойка единият страда, а другият скучае. Аз самият бих предпочел да бъда онзи, който страда, защото той поне не скучае, а онзи, който скучае, в същото време страда.
Вторник
Клер ми се обади! Клер ми се обади! Клер ми се обади! Направо съм на дъното, същинска жена! Трудно ми е да се правя на безразличен. Вълнението ми се предава по мобилната връзка. За мен лятото тази година започна на 19 септември. В десет вечерта навън все още беше над 20° С. Вечеряхме заедно в една осветена уличка. Менюто включваше супа от език, пръсти в устата, сопа в гащите. Може ли някой да ми каже защо сервитьорът в ресторанта пристига винаги в момент, когато искам да свърша нещо съвсем интимно с момичето, което седи срещу мен? След вечерята вървяхме заедно по парижкия паваж, духаше топъл ветрец, доста се бях изчервил и за да поддържам разговора, ѝ предложих да се омъжи за мен. Какъв тъпак!
Сряда
Не се обадих на Клер. Не се обадих на Клер. Не се обадих на Клер. Мамка му! Какво трябва да направи човек, за да обича една жена?
Четвъртък
Празнувам рождения си ден в "Кабаре". Когато нямаш приятели, отбелязваш рождения си ден в нощен клуб. Темата, естествено, е остров Бали. Навсякъде гъмжи от руски манекенки, а, както казва Дидие Порт, "облеклата са много по-близко до филателията, отколкото до прет-а-порте". Аз, разбира се, не познавам нито една от тях и те кръжат около масата на някакъв дилър на наркотици с тъпа физиономия. Сякаш се намирам в Маями заедно с Октав Паранго, този тежкар. От трийсет и пет години се бъхтя, за да ме забележат тези тъпачки, но нали не съм собственик на модна агенция, дискоджокер, нито пък съм метър и деветдесет с блокчета шоколад върху черната прилепнала тениска, прекосявам зрителното им поле подобно на
Имам усещането, че не се намирам в Париж. Елизабет Куин високомерно отбелязва: "Кабаре" се ползва с екстериториалност; това е един нощен Лихтенщайн". Междувременно навалицата става толкова гъста, че заведението заприличва на консерва, в която сардините са прилепени една до друга, а във влажната атмосфера момичетата безстрастно и неволно ви прилагат бодибоди в изправено състояние. Франк съвсем на място се сети да замени хаусмузиката с хип-хоп, което води до допълнително скъсяване на дистанцията и разгорещяване на присъстващите. Някаква алкохоличка дръзко ме целува и аз с отвращение извръщам глава: изпитвам ужас от целувките с ухание на шампанско. Предпочитам да се прибера сам. Пак ще се наложи да мастурбирам дузина пъти, преди да успея да заспя. Заричам се следващия път, преди да пускам език, да се уверя, че жената е пила само водка.
Петък
Преживял съм ужасни мигове, страдал съм, измъчвал съм се, търпял съм поражения, бил съм побеждаван и унижаван, захвърлян в калта, тъпкан, пренебрегван, изоставян, но никога нищо не ми е струвало толкова усилия, колкото вложих, за да не ти се обадя, Клер; никой никога не ще узнае какви мъки ми е струвало ДА НЕ ТИ СЕ ОБАДЯ. Да спреш да обичаш е дори по-трудно, отколкото да спреш да пиеш.
Събота
При това аз не диря щастие, а само хармония с моменти на екстаз. Людо пристига у дома. Всяка неделна вечер се скарва с жена си, след като се е тормозил в продължение на четирийсет и осем часа. Двамата си лижем раните, слушайки последния албум на Етиен Дао, който неуморно повтаря по прекрасната музика на Карли Саймън: "Научи се да не бъдеш сам." Има ли право една жена да си присвоява мъж под предлог, че двамата имат дете? Безнадеждно пропаднал ли е съвременният мъж? Как искате от него да контролира бъдещето на света, след като не е в състояние да контролира собственото си тяло?
Понеделник
В момента, когато започнах да пиша това изречение, имах искреното намерение да кажа нещо интересно, но ето какво се получи.
Вторник
Небето е мръсно. Пенелопа скучае между два оргазма. Казва ми това не за да ме накара да ревнувам, но все пак се нервирам. Обяснява, че ѝ е писнало от необрязани мъже. ("Твърде бързо свършват, а освен това тази ненужна като спукан мехур кожа е отвратителна.") Описва ми подробно първата си любовна нощ с женен мъж, която прекарала преди два дни. "Първата нощ винаги е малко притеснителна, но той се оказа достатъчно порочен, за да ме възбуди, и достатъчно стеснителен, за да се окажа аз по-порочната. Обикновено първите нощи са слаба работа, но уверявам те, че този път... при това не беше обрязан!" Заявих ѝ, че дъската ѝ хлопа (римува се с нейното име). Може би ще умра. Може би ще мога да премахна това "може би" във въпросното твърдение.
Четвъртък
Обядваме заедно с Людо, който е в отлична форма. Изглежда, е намерил решение на всичките си проблеми.
– Трябва ми майордом. Слушай какво ти казвам.
– Майордом ли?
– Ами да – един тип в униформа, който живее у вас, сутрин ти носи закуската в леглото, съобщава ти разни новини, какво е времето, напомня какви са плановете ти за деня, такива неща... Вечер, когато се върнеш от работа, му казваш: "Между другото забравих да ви съобщя, че очакваме шестнайсет души за вечеря", а той дори не мигва и се погрижва за всичко. Казвам ти, трябва ни майордом!
– Искаш майордом като добавка към жена ти?
– Не, на нейно място!
– Прощавай, че сменям темата, но Пенелопа е преспала с женен мъж, да не би случайно това да си ти?
– Коя е тази Пенелопа? Познава ли някой майордом?
– Аха! Изчерви се! Мръсник!
Петък
Колкото повече пари печеля, толкова по-беден става животът ми.
Събота
Празник на "Юманите" в Ла Курньов. Там вече не е кално като някога, но пак се носи миризма на препържено и все така сноват хубави пролетарки и групи в чилийски носии (единствената отстъпка пред капиталистическата система е изпълнението на песента на Селин Дион от "Титаник" на панова флейта). Тъкмо ще сменя атмосферата след турнира по голф за купата на "Ланком" в Сен Ном Ла Бреш. За почивните дни трябваше да направя избор между Жозе Бове и Ума Търман, която няма мустаци, но пък е много по-глобална. Избрах на чия страна да застана. Въпреки това смятам, че би било интересно поне веднъж празникът на "Юманите" да бъде организиран на терена за голф в Сен Ном Ла Бреш, а турнирът за купата "Ланком" в Ла Курньов. Просто да видим какво ще се получи. А вероятно ще се получи гърмяща смес. Инес Састре, която отхапва от сандвич с овнешка наденица и пържени картофи, а Робер Ю, издокаран в поло "Ралф Лорън" – това ще да е следващата революция.
Неделя
Празникът на "Юманите" продължава. Обичам комунистите, защото те все още не искат да бъдат роби. Защото се борят срещу глобализацията, пеейки "Интернационала". Отдавна съм забелязал, че бедните момичета са по-секси от фрашканите кокошки: те са по-естествени, защото нямат пари да се превърнат в КПП (Курви По Пантофи). Наричат се Мишела или Сесил, ходят с кецове, миришат на пачули, не епилират интимните си места, пият бяло вино, чували са за Ник Дрейк и са готови без превземки да легнат с теб още първата вечер, стига да не говориш лоши неща за Фидел Кастро. Ла Курньов е покрита с плакати "Деветдесет и трети в душите ни свети", но аз, Оскар Дюфрен, извръщам глава. Не бива да се забравя, че съм от Седемдесет и пети, също както Ален Менк.
Тази сутрин ми се обажда Пенелопа, за да ми съобщи, че ще се омъжва, и моли повече да не я споменавам в дневника си. Ето защо решавам занапред да я наричам Жана. Не е толкова секси, но тя сама си е виновна; нека друг път да не посяга върху свещената свобода на летописеца. Ако моите простотии един ден се превърнат в книга, бих могъл да я озаглавя "Жана и лошото момче".
В рубриката "Четиво" публикуваме откъс от "Романтичният егоист" на известния френски писател Фредерик Бегбеде , който тази седмица гостува в София. Романът излезе на 7 октомври под знака на "Колибри", а преводач е Красимир Петров.Мартин Еймис)The Hollоw Man. Видът на пичовете е неописуем: изрусени, с обеци навсякъде (с изключение на ушите), дългокоси, с кърпи на главите в стил people from Ibiza., гангстерски мутри с хиперзагар, излезли сякаш от филм на Абел Ферара.


description: Освен традиционните творческа, скейт и базарна зона едноименният пловдивски квартал ще домакинства на над 15 концерта, музиканти от 6 държави и още повече стилове - от хардкора на Last Hope до Брас асоциацията при Държавна опера - Пловдив, съобщават организаторите.

title: Есенното издание на "Капана фест" идва с три дни музика от шест държави

maintext:
[Организаторите]
Брас асоциацията при Държавна опера - Пловдив.
Meszecsinka, Нина Николина и акордеониста Петър Ралчев са сред имената в програмата на трите дни. Рок сцената в петък, 14 октомври
Съботният празник започва още следобед с музикалната селекция на диджей дуото
Sinoptik пък са млада група от Украйна, позната на софийската публика от по-ранен концерт с NU/ANCE.
[Организаторите]
Рок програмата за вечерта ще закрият техните "татковци", легендарните
На другата сцена
рок сцената пред клуб No Sense ще бъде твърд още от ранния следобед с участието на пловдивската група
И в двата почивни дни фестивалът ще предложи и акустична сцена
на ул."Георги Бенковски", където акцент е появата на джаз квартета
The Teachers с китаристите Цветан Недялков и Веселин Койчев.
[Организаторите]
и
Есенното издание на уличния "Капана фест" обещава три изпълнени с музика дни между 14 и 16 октомври. Освен традиционните творческа, скейт и базарна зона на открито едноименният пловдивски квартал ще домакинства на над 15 концерта - музиканти от 6 държави и още повече стилове - от хардкора на Last Hope дос румънската стоунър рок бандаТе ще бъдат последвани от американската метъл формация, в загрявка за българските хардкор машини от- откритата сцена в капана, ще звучис програма, подготвена от оперно-филхармоничното дружество в града. След тях- китара ще вдигнат още повече настроението с виртуозен етно джем сешън. Последен за вечерта ще е новият проект на Нина Николина и перкусиониста Калин Вельов, в който участва и народната певицапознато от пловдивския клуб Apartment 101. Вечерта предлага среща с няколко млади алтернативни български групи -с материал от предстоящия си албум Sick Colored Planet, по който бандата работи заедно с басиста и продуцент на Faith No More Били Гулд.ще завършат вечерта с музикалния фънк коктейл Groovy Jam Shoes - номиниран за албум на годината от британското Barricade Radio и спечелил признанието на главния редактор на AllMusic Стивън Томъс Ърлуин. Groovy Jam Shoes на КoKa Mass Jazz е моето заглавие за албум на годината, написа той в "Туитър". Веднага след появата си през март миналата година албумът оглави класацията за продажби на голямата европейска музикална платформа Juno Records.Звукът наи младата"Капана фест" ще бъде закрит от. Преди тях публиката ще може да чуе и види представление на Камарата Пловдив при Държавна Опера Пловдив със специалното участие на световно признатия български кларинетист Илиан Илиев и маестро Деян Чобанов.Мултимедийни екрани из квартала, изложба на ретро и редки мотоциклетидве театрални постановки и безплатни уъркшопи и работилнички също ще бъдат част от тридневното събитие. Повече за "Капана фест" има на неговия сайт.

fasttext_language: bg


title: Видео: Другите новини

maintext:
Нов вид грип ни напада в края на месеца
Уеб новините на БНТ вече са с нова концепция и име. Рубриката "Другите новини" замени "Новините в 100 секунди".Депутатите се изпокараха, предизборната кампания започна официално


description: За разлика от предишния им сблъсък, този път въпроси ще бъдат задавани не само от модератора, а и от публиката.

title: Тръмп и Клинтън ще се изправят пред въпроси от публиката във втория си дебат


description: Конкретният повод е отразяването на тежкия случай с 13-годишно момиче, пострадало от сексуално насилие през миналия уикенд. Над 10 медии са публикували подробна информация за самоличността на детето, негови снимки, както и подробно описание на преживяното от него сексуално насилие.

title: Национална мрежа за децата критикува пореден случай на неетичното отразяване на дете в медиите

maintext:
Фотограф: Юлия Лазарова
Национална мрежа за децата остро критикува зачестилите случаи на неетично отразяване на деца в медиите. Конкретният повод е отразяването на тежкия случай с 13-годишно момиче , пострадало от сексуално насилие през миналия уикенд. Над 10 медии са публикували подробна информация за самоличността на детето, негови снимки, както и подробно описание на преживяното от него сексуално насилие.В писмо до Съвета за електронни медии (СЕМ), Държавната агенция за закрила на детето (ДАЗД), Парламентарната комисия по култура и медии и Асоциацията на българските радио и телевизионни разпространители (АБРО) от организацията искат да обърнат вниманието на институциите и медиите върху случаите на отразяване, в които не се зачитат правата на децата, необходимостта от закрила, тайната на самоличността и етичните норми на българската журналистика."Заради медийното разпространение на случилото се всички съученици и връстници на детето в подробности знаят какво се е случило, като повечето от тях са го научили именно от медиите. Това допринася допълнително за утежняването на кризисната ситуация, в която се намира детето, като оставя траен отпечатък върху целия му живот и да има негативни последствия за психиката му", се отбелязва в писмото.Подобно отразяване на случаи, свързани с насилие на деца, нарушава както Закона за радиото и телевизията, така и Етичния кодекс на българските медии, отбелязват от неправителствената организация. Те обръщат внимание и на медиите, че показването на деца, преживели травма, което позволява идентифицирането им и подробното представяне на преживяното от тях, водят до редица негативни ефекти за детето: повторна травма, чувства на дълбок срам и гняв, промяна на отношението на връстниците му към него, риск от стигматизиране от страна на обществото.От Национална мрежа за децата отново настояват за организирането на среща между парламентарната комисия по културата и медиите, СЕМ, ДАЗД и големите медии, на която да бъдат обсъдени допустимите граници на отразяване на деца в медиите, както и да бъде подновено подписването на ежегодното споразумение между медийните доставчици, СЕМ и ДАЗД за защита на децата от съдържание, което е неблагоприятно или създава опасност за тях.Въпреки законовото задължение за ежегодно преподписване, последното откриваемо в публичното пространство споразумение, което да гарантира, че правата на децата в медиите са спазени, е сключено пред 2013 година, казват от Национална мрежа за децата, която обединява 137 организации от цяла България.


description: Това показват данните на МВР за изминалата седмица

title: Мигрантите, напуснали центровете, се увеличават без нито един бежански статут за седмица

maintext:
Снимката е архивна
Фотограф: Георги Кожухаров
В сравнение с предходната седмица, когато на изход на държавната граница са задържани 538 граждани на трети страни, се отчита намаление на задържаните с 30%.
От задържаните на изход
души,
са без регистрация от органите на МВР.
Центровете продължават да са препълнени. Настанените хора произхождат най-вече от Афганистан - близо 3 хил. души. Интересна подробност е че има повече сирийци в центровете на Държавната агенция за бежанците, а в домовете на МВР са повече иракчани.
През миналата седмица двойно повече чужденци са напуснали центровете на Държавната агенция за бежанците в страната в сравнение с предишните седмици. Същевременно е спаднал броят на задържаните чужденци, а бежански статут не е бил предоставен на никого.Това показват данните на МВР за миграционната обстановка. За сравнение молбите за статут са над 500 за предходната седмица. В първата седмица на октомври са предоставени бежански или хуманитарен статут на 17 души. Данните по този параметър са динамични.През миналата седмица беше отчетен почти двоен ръст на задържаните мигранти. Вътрешният министър Румяна Бъчварова заяви в петък, че бежанският поток не е повишен. Въпреки това от отговорите й в кулоарите на парламента стана известно, че с нейна заповедпо националния план за действие при извънредни ситуации. Самата степен на опасност е на нивото отпреди около месец, но изисква "подготовката на условия, ако се случи третата степен - масово нахлуване на бежанци, да имаме готовност", заяви Бъчварова.Статистиката отчита, че- общо 23-ма души. От тях са и седмината турски граждани, открити в тир, които България върна тихомълком на Турция в началото на седмицата. Общо близо 30 души са били върнати като граждани на трети страни.


title: Волейболният шампион "Добруджа" претърпя изненадваща първа загуба

maintext:
Волеболните шампиони стартират неубедително в шампионата
[LAP.bg]
Отборът на "Пирин" (Разлог) постигна изненадваща победа с 3:1 (25:23, 25:20, 18:25, 25:20) над волейболния шампион "Добруджа" в последния мач от втория кръг на Суперлигата.Волейболистите на треньора Мирослав Живков предварително бяха сочени за фаворити в двубоя в зала "Дубротица", но прекалено многото грешки доведоха до разочароващия за феновете и тима резултат.Волейболистите от Разлог взеха инициативата в мача още от първия гейм и дуктуваха темпото почти през целия двубой. "Пирин" нямаше никакви проблеми през първата и втората част на мача, въпреки че не печелеше с много голяма разлика.Последва отпускане в редиците на гостите, което позволи на домакините да вземат убедително третия гейм с 25:18. В четвъртата част волейболистите на "Пирин" отново вдигнаха оборотите и нямаха проблеми да доведат двубоя до успешен край.Домакините приключиха срещата с 33 грешки, 22 от които от начален удар, което се оказа решаващо.


title: Фотогалерия: В битка за златния волан

maintext:
1/16 снимки в галерията Списание "AUTO BILD България" проведе тазгодишните си тестове на дебютни за 2016 модели за наградите "Златен волан". След първоначалната подборка, която се извършва онлайн от читателите, сега край Правец бяха подложени на изпитания 14 автомобила от пет категории. Журито е съставено от журналисти, автомобилни състезатели, инженери и известни личности. Българският конкурс е част от най-голямата европейска надпревара за най-добрите коли на годината. Отличниците ще получат своите златни волани на 24 ноември.
Фотограф: Христо Петров


description: Строителството на язовир "Луда Яна" край Панагюрище, замразено преди 30 г., е възобновено днес. Съоръжението трябва да осигури питейна вода на 40 хил жители на Панагюрище,околните 7 села и за още 5 селища от общините Пазарджик и Стрелча.

title: Възобновено е строителството на язовир "Луда Яна", започнало през 1986 г.

maintext:
В стената на язовира ще бъде вградена "капсула на времето". В текста на посланието е записано: "Вграждаме това послание с надеждата, че когато след 100 години то бъде прочетено, България ще бъде мирна и проспериращата държава".
[МРРБ]
Стойността на строителството е 56.3 млн. лв., като 80% от тях са осигурени със заем от Световната банка. Планираният срок за изпълнение е 900 дни. Министърът на регионалното развитие Лиляна Павлова изрази надежда, че това ще стане предсрочно и през пролетта на 2019 г. язовирът ще бъде напълнен.
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Строителството на язовир "Луда Яна" край Панагюрище, замразено преди 16 г., е възобновено днес. Съоръжението трябва да осигури питейна вода на 40 хил жители на Панагюрище,околните 7 села и за още 5 селища от общините Пазарджик и Стрелча, съобщи БТА.Към язовира ще бъдат изградени водопреносни системи и пречиствателна станция за питейни води.Строителството на язовир "Лудя Яна" започва през 1986 г. и прекъсва през 2000 г. с изградена частично язовирна стена и допълнителни съоръжения. След извършено задълбочено изследване на геоложкия и сеизмоложки риск е установено, че изградената до момента стена отговаря на изискванията за здравина и качество и може да бъде надградена, но останалите съоръжения ще бъдат разрушени и построени наново.Павлова съобщи, че до края на годината ще бъде завършено строителството и на язовир в община Рудозем. До няколко седмици се очаква да започне и рехабилитацията на стената на язовир "Студена" в област Перник. Този ремонт ще се прави изцяло от водолази със специални подводни техники, които до този момент не са прилагани в България.


description: Няколкостотин души излязоха на протестно шествие в София срещу имигрантите и поискаха оставка на кабинета.

title: Фотогалерия: Антиимигрантският протест в София

maintext:
1/13 снимки в галерията Няколкостотин души се събраха тази вечер на протестно шествие в София. Те се обявиха срещу имигрантите. Те се обявиха срещу приемането на мигранти и поискаха оставка на правителството и спиране на изпълнението на Дъблинското споразумение.
Фотограф: Георги Кожухаров


description: Красимир Каракачанов призова премиера Бойко Борисов и въшния министър Даниел Митов да поискат от Кристалина Георгиева да си подаде оставката като еврокомисар заради провала на гласуването за генерален секретар на ООН.

title: Каракачанов също поиска оставката на Кристалина Георгиева

maintext:
Красимир Каракачанов
Фотограф: Анелия Николова
Красимир Каракачанов призова премиера Бойко Борисов и външния министър Даниел Митов да поискат от Кристалина Георгиева да си подаде оставката като еврокомисар заради провала на гласуването за генерален секретар на ООН . Каракачанов направи това изявление от позицията на кандидат за президент от"Обединени патриоти-НФСБ, ВМРО и Атака". Това, което тя направи беше обслужване на чужди интереси, а не доброто име на България, каза Каракачанов. Той смята, че правителството трябва да даде много ясен отговор какви са причините за решението за смяната на националната кандидатурата за генерален секретар на ООН на Ирина Бокова с тази на Кристалина Георгиева.Оставки днес поискаха и от АБВ Според Каракачанов основните вини за провала на българските кандидатури са две – първо болните амбиции на Кристалина Георгиева и второ липсата на гръбнак и достойнство в българската външна политика. "На практика България се поддаде на внушенията на Меркел", смята Каракачанов. Според него резултатите от гласуването за генерален секретар на ООН показват, че когато правителството взема подобни решения без да се консултира сериозно нито с партиите в парламента, нито с обществото, се правят грешки.От думите на Каракачанов се разбра, че "патриотите" няма да се присъединят към искания вот на недоверие от БСП преду президентските избори, но след това ще търсят сметка на правителството заради външната му политика.


description: Оливие Жиру влезе като резерва и вкара два гола с първите си две докосвания, за да даде тон на "Арсенал" за убедителна победа с 4:1 при гостуването на закъсалия "Съндърланд".

title: Златната резерва Жиру изкачи "Арсенал" на върха в Англия

maintext:
Жиру вкара два гола с първите си две докосвания до топката
Sunderland's tally of 2 points is the joint-worst start to a season in Premier League history and worst in 20 years (Man City in 1995/96). pic.twitter.com/6ZhQrPt3za — Squawka Football (@Squawka) October 29, 2016
199 Assists. Pure Class. pic.twitter.com/LIZgvg9p12 — The Arsene View (@TheArseneView) October 29, 2016
Оливие Жиру влезе като резерва и вкара два гола с първите си две докосвания до топката, за да даде тон на "Арсенал" за убедителна победа с 4:1 при гостуването на закъсалия "Съндърланд".Алексис Санчес отбеляза другите две попадения за "артилеристите", които с този успех взеха три точки аванс на върха преди останалите девет мача от десетия кръг на във Висшата лига."Арсенал" сам си усложни мача, след като допусна по нелеп начин да загуби рано взетия аванс от един гол. Джърмейн Дефоу изравни от дузпа в средата на второто полувреме, но това се оказа сигнална лампа за гостите, които веднага вдигнаха оборотите и с лекота решиха мача с три гола за седем минути между 71-ата и 78-ата.Тимът на Арсен Венгер се върна към победите след равенството с "Мидълзбро" (0:0) в предишния кръг и събра 23 точки. С по 20 точки са досегашният лидер по голова разлика "Манчестър сити" и "Ливърпул", които по-късно днес гостуват съответно на "Уест бромич" и "Кристъл палас". "Челси" и "Тотнъм" имат по 19, като им предстоят мачове със "Саутхемптън" и "Лестър"."Съндърланд" пък изравни рекорда за най-слаб старт в историята на Висшата лига. Тимът на Дейвид Мойс има едва две точки от десетте си мача, колкото имаше и "Манчестър сити" през сезон 1995/1996 г.Днешният мач на "Стейдиъм ъф лайт" очаквано започна с по-активна игра на "Арсенал". В 13-ата минута Месут Йозил стреля в обсега на вратаря Джордан Пикфорд и пропусна отлична възможност да открие резултата след страхотно извеждащо подаване на Санчес.Секунди по-късно Франсис Коклен беше изведен зад отбраната и се насочи очи в очи с Пикфорд, но Ламин Коне спаси своя тим, след като се върна навреме и спря пробива на френския полузащитник."Арсенал" продължаваше лесно да намира празните пространства в необичайно изнесената напред отбрана на "Съндърланд" и в 18-ата минута стигна до гол. Алекс Окслейд-Чембърлейн проби от десния фланг и центрира към вратарското поле, където Санчес изпревари Коне и отбеляза с глава.В 38-ата минута Йозил получи прекрасен шанс да удвои аванса на своя тим и до голяма степен да убие интригата в мача. Той беше изведен сам срещу Пикфорд, но направи много лош опит да прехвърли вратаря на "черните котки".В 59-ата минута и Окслейд-Чембърлейн не успя да отбележи. Той беше изведен очи в очи с Пикфорд от Йозил, напредна към вратата и стреля по диагонала, но доста неточно. Пет минути по-късно гостите имаха претенции за нарушение срещу Санчес в наказателното поле, но дузпа не беше отсъдена.Петнайсетина секунди по-късно Шкодран Мустафи допусна кошмарна грешка след далечно подаване към Дънкан Уотмор. Нападателят се измъкна сам срещу Чех, премина покрай него и беше фаулиран от чешкия вратар. Мартин Аткинсън отсъди дузпа, която Дефоу безапелационно реализира в 65-ата минута.Арсен Венгер реагира мигновено и пусна в игра Жиру на мястото на Aлекс Иуоби. Още с първото си докосване французинът върна аванса на "Арсенал" в 71-ата минута.Санчес задържа чудесно в центъра, спечели пространство и изведе на скорост по левия фланг Киърин Гибс. Бранителят центрира пред вратарското поле, а Жиру изпревари прекия си пазач и с левия крак насочи топката в далечния ъгъл.Само пет минути по-късно Йозил центрира от корнер, а Жиру отново се оказа по-бърз от бранителите, придвижи се към близката греда и с майсторски удар с глава прехвърли вратаря Пикфорд.В 78-ата минута Санчес сложи точка на спора. Силен изстрел на Гибс се отби в гредата и попадна в Аарън Рамзи, който опита удар, но вместо това се получи подаване за Санчес. Той финтира Коне и технично прати топката покрай Пикфорд.След този гол мачът се доиграваше, а "Арсенал" спокойно дочака последния съдийски сигнал. Сега "артилеристите" ще се насочат към Шампионската лига, където във вторник им предстои гостуване на "Лудогорец" в София.


description: Трябват ни хора, които предпочитат България пред партийните интереси(...) иначе рискуваме да ни накацат летци, обърнати на Изток, на Североизток или Югоизток.Трайчо Трайков, кандидат-президент

title: Цитат на деня: Рискуваме да ни накацат летци, обърнати на Изток

maintext:
Кандидатът за президент на Реформаторския блок Трайчо Трайков
Фотограф: Цветелина Белутова
България се управлява от шепа самозабравили се милиардери, политици, магистрати и олигарси. (...) Хората, които са наши конкуренти в тази кампания ако днес се крият от дебат, утре ще се крият от вас, гражданите, зад стените на президентството. Трябват ни хора, които предпочитат България пред партийните интереси(...) иначе рискуваме да ни накацат летци, обърнати на Изток, на Североизток или Югоизток.Това каза кандидатът за президент на Реформаторския блок Трайчо Трайков по време на среща с поддръжници в Русе. Цялата среща се излъчи на живо в страницата на кандидата на живо във "Фейсбук"."А там (на Североизток или Югоизток) демокрация няма. Няма свобода, има контролирана икономика, има агресия към съседите, има репресия на опозицията. Ние вече сме направили своя избор и той може да бъде само със страните, с които искаме да бъдем заедно - с богата Европа", продължи мисълта си Трайков.По думите му кандидатът на БСП г-н Радев се крие зад инициативен комитет, но истинската му цел е ясна - да върне БСП обратно във властта, "което всеки път виждаме как приключва за България".Освен това продължава омагьосаният порочен кръг на ГЕРБ и е назрял моментът да се прекъсне. В Силистра граждани споделили с екипа на Трайков, че хората се страхуват да дойдат да говорят с него, защото не е кандидатът на правилната партия, а масова практика в града, както и на други места е, че ако не си член на ГЕРБ не можеш да работиш в друга фирма. "С какво те са по-добри?", попита риторично кандидатът на Реформаторите.Според него президентът е много силна фигура и "Не позволявайте да ви заблуждават в обратното. Затова се опитват да смачкат кампанията, за да не се чуят мненията на хората. Искат всичко да е уредено в свирен мач. Но мисля, че няма да го позволим", каза накрая на речта си Трайков и призова за различен избор на 6 ноември.


description: Изравняването в заплащането на мъжете и жените може да се случи най-рано след 170 години, гласи изследване на Световния икономически форум (WEF), цитирано от "Ройтерс".

title: Проучване: Заплащането на мъжете и жените може да се изравни най-рано след 170 г.

maintext: Жените и мъжете могат да получават еднакво заплащане най-рано след 170 години, гласи изследване на Световния икономически форум (WEF), цитирано от "Ройтерс".Само преди година прогнозите са били, че надниците на двата пола ще се изравнят след 118 години."Нашите прогнози отразява моментното състояние на нещата и имат за цел да бъдат призив за действие", обяснява Сааади Захиди, член на изпълнителното бюро на WEF – швейцарска неправителствена организация.Исландия и Финландия заемат първите места в класацията за равенството между половете сред 144 държави по общо 4 показателя.След това се нареждат Норвегия, Швеция и Руанда. Африканската страна е отбелязала напредък в изравняването в заплащането на двата пола. Освен това е държавата с най-голям процент жени депутати в света, отбелязва докладът.България е класирана на 41 място.Най-зле се представят Йемен, Сирия, Саудитска Арабия и Иран.Според изследователите неравенството по отношение на политическа власт се усеща особено отчетливо в САЩ, въпреки очакванията на изборите на 8 ноември страната да избере първия президент жена . Съединените щати са на 73-то място по участие на жените във властта. В общата класация за равенство на половете страната е на 45-та позиция.Според WEF в световен мащаб участието на жените във властта бавно, но сигурно се увеличава.От друга страна разликата в заплащането отново се увеличава и се е върнала на нива от 2008 г. За да направи класацията си, организацията изчислява колко мъже и жени са част от трудовия пазар, какви са догодите им и колко напредват в професионалната йерархия.Средните годишни доходи на жените за милата година са близо 50% по-ниски от тези на мъжете – 10 778 долара срещу 19 873 долара.Разликите в образователния ценз и достъпа до образование между двата пола е толкова малка, че при адекватна политика на страните може да изчезне след 10 години.Но изравняването на участието на жените и мъжете в политиката ще отнеме 82 години.Данните от доклада са базирани на статистика от организации като Международната организация по труда, Програмата за развитие на ООН и Световната здравна организация.


description: Рекордьорът по мачове за камерунския национален отбор е бил приет по спешност в болница в Яунде, а състоянието му е критично.

title: Бившият играч на "Ливърпул" Ригоберт Сонг е в кома

maintext:
Сонг е единственият футболист, записал участия на световните първенства през 1994 и 2010 г.
Бившият футболист на "Ливърпул" Ригоберт Сонг е изпаднал в кома след прекаран инсулт в неделя.Рекордьорът по мачове за камерунския национален отбор е бил приет спешно в болница в Яунде, а състоянието му е критично, съобщиха медиите в Англия и Франция.Сонг, който в момента е селекционер на националния отбор на Чад, е претърпял мозъчна аневризма.Очаква се, ако състоянието му позволи, 40-годишният камерунец да бъде изпратен на лечение във Франция, откъдето започна професионалната му кариера.Сонг игра за френския "Метц" и италианския "Салернитана", преди през 1999 г. да стане първата покупка на Жерар Улие в "Ливърпул".Защитникът игра две години за "мърсисайдци", но не успя да се наложи, след което премина през "Уест хем", "Кьолн", "Ланс", "Галатасарай" и "Трабзонспор", където прекрати състезателната си кариера през 2010 г.Сонг изигра 137 мача с националната фланелка на Камерун. Той е единственият футболист, записал участия на световните първенства през 1994 и 2010 г.


description: Лютви Местан иска да се издирят участниците и поръчителите на протеста срещу бежанците в петък вечерта.

title: ДОСТ поиска мерки срещу националистите от МВР и прокуратурата

maintext:
Няколкостотин души се събраха тази вечер на протестно шествие в София. Те се обявиха срещу приемането на мигранти и поискаха оставка на правителството и спиране на изпълнението на Дъблинското споразумение.
Фотограф: Георги Кожухаров
Лютви Местан
Фотограф: Надежда Чипева
"Призоваваме всички партии, които се самоопределят като демократични, да се разграничат и осъдят остро вандалските прояви на краен национализъм, а компетентните власти в лицето на МВР и Прокуратурата - да предприемат решителни действия за търсене на наказателна отговорност както от преките участници, така и - преди това – от преките поръчители". Това се казва в позиция на партия ДОСТ след протеста на националисти срещу бежанците в петък вечер, която е подписана от лидера Лютви Местан."Бомбите, хвърлени срещу храма на човешката съкровеност, не само поругават религиозния храм, но взривяват единството на българската нация. Това е още едно ярко доказателство какви опасни за българската национална сигурност мащаби е придобил езикът на омразата, който вече прераства в конкретно поведение и опасно действие на омразата", пише още Местан. Няма инциденти и нарушения на обществения ред, съобщиха обаче от МВР за протеста и в прецентъра на министерството не знаят за други сигнали за посегателство срещу джамията в София. От пресцентъра на ДОСТ добавиха, че е имало провокациии и "бомбички" срещу храма, но "бомби" трябвало да се разглежда по-скоро в преносен смисъл."Крайният национализъм е антинационален по своята същност, защото представлява най-големият риск за националната сигурност; защото в крайна сметка националната сигурност е единението на нацията. Това е принцип, категорично прокламиран от Конституцията на Република България, която действията на крайните националисти грубо погазват", пише Местан в призива на ДОСТ.Ето и останалата част от позицията:Днес българският краен национализъм става все по-нагъл и заявява претенции, освен да определя дневния ред на законодателния орган, противозаконно и антиконституционно да призовава към саморазправа с етнически и религиозно различните.Националистическият възгласе най-грозното петно върху образа на европейска България, което може да бъде изтрито единствено чрез незабавни решителни действия на компетентните власти.Призоваваме управляващата партия най-сетне да проумее, че властта й не е по-ценна от човешките права и принципите на демокрацията, за да продължава да бъде заложник на крайните националисти.


title: Чернaтa църквa - Dnevnik.bg

maintext:
Севернaтa ни съседкa Румъния винaги е привличaлa туристи с мистичното и легендите зa грaф Дрaкулa. Грaд Брaшов - сърцето нa Трaнсилвaния и Черната църква, нaй голямата готическa кaтедрaлa в страната.
Чернaтa църквa в грaд Брaшов, известнa с името църквa нa Девa Мaрия. Строенa 1380г. изцяло в готически стил. Изключително крaсива, мaкaр и в сиви тонове нa кaменнaтa облицовкa.
Фотограф: xali


title: Откъс от "Бляскавият двор" на Ришел Мийд

maintext: В поредицата "На училище" "Детски Дневник" реши да събере някои от най-интересните нови и предстоящи книги на различни издателства. Днес представяме откъс от новата книга за тийнейджъри на авторката на "Академия за вампири" Ришел Мийд - "Бляскавият двор", излязла под марката на издателство "Сиела".Аделейд, младата графиня на Осфрид, е поставена пред избор – да спаси семейството си от разоряване, като се съгласи на натрапен брак и бъдеще без шанс за промяна, или да избяга, оставяйки целия си предишен живот зад гърба си. Вярна на несломимия си дух, Аделейд разменя мястото си с това на личната си прислужница, което я отвежда сред лъскавите коридори и порядки на Бляскавия двор.Бляскавият двор е училище по етикет със строги правила. То превръща момичетата от бедно потекло в истински дами, за които после намира богати съпрузи от Новия свят. Аделейд се старае да намери мястото си в суровия свят, в който е попаднала. Но потайни сенки управляват привидно лъскавия Двор. С помощта на Седрик – син на самия управител на Двора – Аделейд се бори да се добере до истината, преди да е станало твърде късно. Но дали и Седрик не крие опасни тайни?Никога не бях имала намерение да отмъквам нечий чужд живот.Всъщност при един бегъл поглед не бихте си помислили, че в стария ми живот има нещо, което да не е наред. Бях млада и здрава. Харесваше ми да вярвам, че съм умна. Принадлежах към едно от най-знатните семейства в Осфрид, род, който можеше да проследи произхода си назад чак до основателите на страната. Безспорно, титлата ми можеше да е по-престижна, ако богатството на семейството ми не се бе изпарило, но това бе лесно за поправяне. Всичко, което трябваше да направя, беше да се омъжа изгодно.И точно там започваха проблемите ми.Повечето аристократи се възхищаваха на една потомка на Рупърт, Първи граф на Ротфорд, велик герой на Осфрид. Преди столетия той беше помогнал за отвоюването на страната от диваците, създавайки по този начин великата нация, на която се радвахме днес. Малцина аристократи обаче се възхищаваха на липсата ми на средства, особено в тези времена. Други семейства се бореха със собствени финансови проблеми и едно красиво лице с висока титла вече не бе така съблазнително както някога.Трябваше ми чудо, и то бързо.– Скъпа, случи се чудо.Бях зареяла поглед към релефния кадифен тапет на балната зала, а в главата ми кръжеше вихър от мрачни мисли. Примигнах и отново насочих вниманието си към шумното празненство и се съсредоточих върху приближаването на баба ми. Макар че лицето ѝ беше набраздено от бръчки, а косата ѝ – чисто бяла, хората винаги отбелязваха каква красива жена е лейди Алис Уитмор. Бях съгласна с това, макар че нямаше как да не забележа, че тя сякаш се състари повече в годините, откакто родителите ми починаха. Точно сега обаче лицето ѝ имаше грейнало изражение, каквото не бях виждала от доста време.– Как така, бабо?– Получихме предложение. Предложение за брак. Той е всичко, на което се надявахме. Млад. Със значително състояние. Произходът му е толкова изтъкнат, колкото и твоят.Последното ме завари неподготвена. Трудно беше някой да се мери с рода на благословения Рупърт.– Сигурна ли си?– Определено. Той е твой братовчед.Не се случваше често да изгубя дар слово. За миг можех да се сетя единствено за братовчед си Питър. Той беше два пъти по-възрастен от мен и женен. По правилата на произхода на него се падаше да наследи титлата на Ротфорд, ако починех, без да оставя деца. Винаги когато беше в града, се отбиваше да ме попита как съм.– Кой? – попитах най-сетне и се поотпуснах. Определението "братовчед" понякога се използваше твърде разтегливо и ако човек се задълбочеше достатъчно във фамилните родословни дървета, половината аристократи на Осфрид бяха в роднински връзки с другата половина. Тя можеше да говори за неограничен брой мъже.– Лайънъл Белшайър, барон на Ашби.Поклатих глава. Не го познавах.Тя преплете ръката ми със своята и ме задърпа към отсрещния край на балната зала, проправяйки си с криволичене път през най-влиятелните хора в града. Те бяха издокарани в копринени и кадифени платове, окичени с перли и скъпоценни камъни. Над нас целият таван беше покрит с кристални полилеи, сякаш домакините ни се опитваха да надминат блясъка на звездите. Такъв беше животът сред аристокрацията на Осфро.Двете с баба му бяхме дами в свитата на херцогинята на Самфорд едно време. Той е само барон. – Баба наклони глава към мен, за да говори по-тихо. Забелязах обшитата с перли шапчица, която носеше – запазена, но излязла от мода преди поне две години. Харчеше парите ни, за да облича мен.– Но все пак потеклото му е добро. Родът му произхожда от един от по-малките синове на Рупърт, макар да имаше някакви скандални твърдения, че Рупърт може да не е истинският му баща. Майка му обаче беше аристократка, така че и в двата случая сме подсигурени.Все още се опитвах да смеля това, когато спряхме пред висок от пода до тавана прозорец, от който се разкриваше изглед към Харлингтън Грийн. Млад мъж стоеше заедно с жена на възрастта на баба ми и двамата разговаряха приглушено. При появата ни и двамата вдигнаха погледи с жив интерес.Баба пусна ръката ми:– Внучката ми, графинята на Ротфорд. Скъпа, това са барон Белшайър и баба му, лейди Дороти.Лайънъл се приведе и ми целуна ръка, а баба му направи реверанс. Почтителното му държание беше само за показ. Остри проницателни очи обходиха всяка частица от тялото ми. Мисля, че ако благоприличието позволяваше, щеше да ми огледа и зъбите.Когато Лайънъл се изправи, се обърнах към него. Той беше онзи, когото трябваше да преценя.– Графиньо, удоволствие е да ви срещна. Жалко е, че това не стана по-рано, предвид факта, че сме роднини. Потомци на граф Рупърт и така нататък.С крайчеца на окото си видях как баба повдига скептично вежда.Отправих му сдържана усмивка, недостатъчно почтителна, за да омаловажа по-висшестоящото си положение, но достатъчно, за да го накарам да си помисли, че чарът му ми е подействал. Чарът му, разбира се, тепърва предстоеше да бъде оценен. При първа бегла преценка възможно беше това да е единствената точка в негова полза. Лицето му бе издължено и изострено, кожата – нездрава и бледа. Бих очаквала поне някаква руменина, като се имаше предвид как стаята се бе изпълнила с топлина от скупчените вътре тела. Увисналите му тесни рамене създаваха впечатлението, че той всеки момент ще хлътне навътре в себе си. Нищо от това обаче нямаше значение. Важни бяха само подробностите по уговарянето на брака. Никога не бях очаквала да се омъжа по любов.– Определено трябваше отдавна да се срещнем – съгласих се. – Всъщност всички би трябвало да провеждаме редовни семейни събирания, посветени на Рупърт, в чест на нашия родоначалник. Да събираме всички и да си правим пикници на открито. Можем да организираме надбягвания на три крака, както правят селяните. Сигурна съм, че бих могла да се справя даже и в пола.Той се втренчи немигащо в мен и се почеса по китката:– Потомците на граф Рупърт са разпръснати из цял Осфрид. Не мисля, че подобно събиране би било осъществимо. И не само за аристократите е непристойно да участват в тези надбягвания на три крака; не позволявам и на арендаторите в имотите си да правят подобни неща. Великият бог Урос ни е дал два крака, а не три. Да се намеква нещо друго, е богохулство. – Той направи пауза. – Всъщност не одобрявам и надбягванията с чували за картофи.– Прав сте, разбира се – казах все така със залепена на лицето усмивка. До мен баба се прокашля.– Баронът има голям успех с добива си от ечемик – каза тя пресилено бодро. – Навярно е най-успешният в страната.Лайънъл се почеса по лявото ухо:– Моите арендатори превърнаха повече от осемдесет процента от земята в ечемичени посеви. Наскоро купихме нов имот и сега онези земи също дават изобилна реколта. Ечемик, докъдето поглед стига. Безброй акри. Дори карам домашните си слуги в двата имота да го ядат всяка сутрин. За повдигане на духа.– Това е много ечемик – казах. Започваше да ми дожалява за слугите му. – Е, надявам се, че понякога им позволявате да се поразпуснат и да пируват. С овес. Ръж, ако сте в настроение за нещо екзотично.Предишното озадачено изражение отново се появи на лицето му, докато се чешеше по дясното ухо:– Защо бих направил това? Ечемикът е нашето препитание. Добре е да помнят това. Придържам се към същия стандарт – по-висок всъщност, тъй като се старая да включвам порция ечемик във всяко свое ядене. Това дава добър пример.– Вие се грижите за благополучието на обикновените хора – казах. Огледах прозореца зад гърба му, питайки се дали мога да скоча през него.Настъпи неловко мълчание и лейди Дороти се опита да го запълни:– Като говорим за имоти, разбрах, че съвсем наскоро сте продали и последния от вашите. – Ето го: напомняне за тежкото ни финансово положение. Баба побърза да защити честта ни.– Не го използвахме – тя повдигна брадичка. – Не съм толкова глупава, че да прахосвам пари по празна къща и арендатори, които, останали без надзор, се отдават на леност. Имението ни тук в града е много по-удобно и ни осигурява близост до обществото. Тази зима ни каниха в двора три пъти, знаете ли.– Зимата, разбира се – отбеляза лейди Дороти пренебрежително. – Но със сигурност летата в града са скучни. Особено когато толкова голяма част от аристократите са в собствените си имения. След като се омъжите за Лайънъл, ще живеете в имението му в Нортшър – където живея аз – и няма да ви липсва нищо. И можете да планирате колкото си искате светски събирания. Под мой строг надзор, разбира се. Това е такъв прекрасен шанс за вас. Не искам да ви обидя – графиньо, лейди Алис. Вие се поддържате толкова добре, че никой не би се досетил за истинското ви положение. Сигурна съм обаче, че ще бъде облекчение да заживеете при по-добри обстоятелства.– По-добри обстоятелства за мен. По-висока титла за него – промърморих.Докато разговаряхме, Лайънъл се почеса първо по челото, а после – по вътрешната страна на ръката над лакътя. Този втори пристъп продължи доста време, а аз се опитах да не зяпам. Какво ставаше? Защо го сърбеше толкова много? И защо сърбежите бяха по цялото му тяло? Не забелязвах никакви очевидни обриви. По-лошо: колкото повече го наблюдавах, толкова по-силно внезапно желание изпитвах да се почеша. Наложи се да сключа ръце, за да се възпра.Мъчителният разговор продължи още няколко минути, докато бабите ни правеха планове за венчавката, за която току-що бях научила. Лайънъл продължаваше да се чеше. Когато най-сетне се измъкнахме, изчаках цели трийсет секунди, преди да изразя мнението си пред баба.– Не – заявих.– Тихо. –Докато вървяхме към изхода на балната зала, тя се усмихваше на различните гости, които познавахме, и каза на един от слугите на нашия домакин да повика каретата ни. Сдържах думите си, докато се озовахме на сигурно място сами вътре.– Не – повторих, отпускайки се назад в плюшената седалка на каретата. – Категорично не.


title: Японски учен спечели Нобеловата награда за медицина

maintext:
BREAKING NEWS The 2016 #NobelPrize #Medicine awarded to Yoshinori Ohsumi @tokyotech_en "for his discoveries of mechanisms for autophagy" pic.twitter.com/PDxWbSqoIX
— The Nobel Prize (@NobelPrize) October 3, 2016
Autophagy "self eating" is a process for degrading and recycling cellular components #NobelPrize #Medicine pic.twitter.com/glNWLPjxHe
— The Nobel Prize (@NobelPrize) October 3, 2016
The organelle autophagosome engulfs cellular contents and fuses with the lysosome, where the contents are degraded. #NobelPrize 2016 pic.twitter.com/FBNpB5ksow
— The Nobel Prize (@NobelPrize) October 3, 2016
Тази година Нобеловата награда за физиология или медицина отива при японския учен Йошинори Осуми за неговата работа в изясняване на механизмите на автофагията - ключов процес за разграждане и обновяване на клетъчни компоненти. Обяснено накратко, това е процесът, чрез който клетката се самообновява.Осуми е 23-тият роден в Япония Нобелов лауреат и 6-тият японец, получил отличието в категорията за медицина.Концепцията за автофагията (в букв. превод от гръцки "самоизяждане") се появява през 60-те години на миналия век, когато изследователите за първи път установяват, че клетката може да унищожава собствените си органели, като около тях се образуват мембрани. Така сформираните "чувалчета" са транпортирани до своебразно отделение за разграждане и преработка, наречено лизозома (за нейното откритие с Нобел за медицина е удостоен белгийският учен Кристиан дьо Дюв през 1974 г.)Заради трудностите в наблюдението на този процес дълги години за него се зане малко. Това се променя след серия от изключителни експерименти на Йошинори Осуми през 90-те години на миналия век. Той използва хлебна мая, за да изолира гените, отговорни за автофагията. След това той продължава да наблюдава процеса по обновяване отново при дрождите и доказва, че процесът е аналогичен и в човешкия организъм.Откритията на японския учен променят коренно разбиранията как човешката клетка изхвърля ненужното съдържание. Комисията от Каролинския институт посочва, че експериментите на Осуми са хвърлили светлина върху значението на автофагията в много физиологични процеси, като адаптицията при гладуване и отговорът на тялото при инфекция. Мутацията на гените, отговорни за този процес, може да доведе до редица заболявания. Механизмът на автофагията е ключов за разбирането на болести като рака и редица неврологични състояния.При инфекция например чрез автофагия може да се елиминира нахлуването на вируса или бактерията. Процесът е важен за развитието на ембриона и клетъчната диференциация. Клетката използва автофагията и за да отстрани увредени протеини и органели – свобразен качествен контрол, който има решаващо значение за противодействието на негативните ефекти от остаряването.Смущенията при процеса на автофагия са свързвани с болести като рак, Паркинсон, диабет тип-2, и други състояния, проявяващи се обикновено при хора в напреднала възраст."Автофагията е позната от 50 години, но огромното й значение във физиологията става известно едва след експериментите на Осуми през 90-те години. Заради тези негови открития, тази година Нобеловата награда за медицина се присъжда на него", гласи официалното съобщение на Каролинския институт.Йошинори Осуми е роден през 1945 г. във Фукуока, Япония. Дипломира се от университета в Токио през 1974 г. През 1988 г. създава своя изследователска група, а от 2009 г. е професор в Технологичния институт в японската столица.Миналата година с приза бяха отличени Уилям Кембъл, Сатоши Омура и Юю Ту за работата си в разработване на ново лечение за няколко от най-разпространените паразитни заболявания : речна слепота, елефантиаза и малария.Наградата за медицина е първото Нобелово отличие, което се присъжда всяка година . Каролинският институт в Стокхолм е връчил 105 награди по медицина от 1901 г. насам. Една трета са отишли при еднолични победители; общо 210 души са получили наградата.Само 12 жени са спечелили Нобеловата награда за медицина, пет от тях през изминалото десетилетие.Най-младият човек, печелил наградата за медицина, е бил Фредерик Бантинг, който е бил удостоен с нея за откриването на инсулина, когато е бил само на 32 г. (и по-късно е обявен за четвъртият най-велик канадец). В другия край на скалата е Пейтън Раус, който е бил 87 г,, когато получи наградата за откриването на вируси, които причиняват рак.


title: За Плевнелиев казусът с назначението му за министър в първия кабинет на ГЕРБ е приключен

maintext:
Росен Плевнелиев (вляво) и Бойко Борисов
Фотограф: Юлия Лазарова
Засегнат, в сряда премиерът на заседанието на Министерския съвет уточни, че "Добре е министър-председателят на България да си припомни, че през 2008 г. аз бях обявен за инвеститор на годината за България, бях обявен за един от топ мениджърите на България (...). А начинът, по който аз лично влязох в политиката и се политизирах, беше, че тройната коалиция по това време не даваше никакви отговори. Добре е министър-председателят на България също така да си припомни, че аз бях един от членовете на икономическия екип на политическа партия ГЕРБ в 2009 г.", каза Плевнелиев.Засегнат, в сряда премиерът на заседанието на Министерския съвет уточни, че през 2009 г. се е обърнал към КРИБ , за да му посочат хора от финансово-икономическата сфера, подходящи за управлението.
Президентът Росен Плевнелиев обяви казуса с назначението му за министър на регионалното развитие в първото правителство на Бойко Борисов за приключен.В отговор на журналистически въпрос той определи като много важни допълнителните уточнения на министър-председателя, направени вчера. "Стана ясно, че не става въпрос за каквито и да било "кръгове", а за легитимни разговори с национално представени работодателски и синдикални организации. Търсенето на подкрепа е нормално и разумно действие на всеки премиер, който би следвало да работи с тези легитимни организации. Казусът за мен е приключен", заяви президентът пред журналисти във Варна, цитиран от своя прессекретариат.Казусът възникна след като в понеделник в телевизионно интервю премиерът Бойко Борисов посочи името на Плевнелиев сред министрите в първия си кабинет, назначени по препоръка на издателя на "Дневник" и "Капитал" Иво Прокопиев.Във вторник президентът реагира като подчерта, че не е влязъл в политиката защото някой го е посочил и защото е зависим от някого и че не е и никога не е бил част от задкулисието.Днес Плевнелиев за пореден път увери, че не възнамерява да прави политическа партия след приключването на мандата си и че не трябва да се очаква да стои в политиката на всяка цена заради поредния пост. Плевнелиев каза, че в центъра на усилията му ще е дългосрочното планиране и стратегическата визия за развитието на страната, за да остават младите хора в родината си.


title: Валентино Роси може да продължи кариерата си и след 2018 г.

maintext:
Италианецът ще бъде на 39 години, когато изтече настоящият му договор
Шефът на отбора на "Ямаха" в MotoGP Лин Джарвис заяви, че Валентино Роси не вижда следващите два сезона като последни за себе си и вярва, че мотоциклетистът ще продължи да се състезава и след като навърши 40.Месец след като навърши 37 години, италианецът подписа нов двегодишен договор в навечерието на откриващия кръг от шампионата в Катар. Седемкратният шампион тогава заяви, че това ще е краят му в състезанията на две гуми, защото косата му ще започне да побелява.След сравнително успешния сезон тази година Роси промени мнението си, намеквайки, че обмисля да продължи кариерата си и след края на сезон 2018."В момента вярвам, че той ще остане. Той не вижда следващите два сезона като последни, но все пак още е рано да се каже със сигурност. Времето ще покаже. Той е лидер, невероятно мотивиран. Започва всеки един сезон с вярата, че може да стане шампион. Никога не съм имал съмнения в него", заяви Джарвис.


title: Инфографика: Каракачанов на трета позиция, Трайков - на пета, според "Алфа рисърч"

maintext:
Тази статия е част от темата "Президентски избори 2016"
Последна промяна в 13:43 на 17 окт 2016, 2372 прочитания, 56 коментара
Изследване на социологическата агенция "Алфа Рисърч", проведено между 8 и 13 октомври сред 1025 пълнолетни граждани от цялата страна, отчита
увеличаване на хората, които декларират намерение за участие в изборите.
Ето очакваното разпределение на гласовете на първи тур според изследването


title: Особеното мнение на Филип Димитров срещу оставането на давността за престъпленията на комунизма

maintext:
Филип Димитров
Фотограф: Цветелина Белутова
а противоконституционни бяха обявени разпоредби от Наказателния кодекс, които бяха приети от парламента през септември 2015 г. Тези разпоредби предвиждаха да се носи наказателна отговорност за престъпления, извършени след 9 септември 1944 независимо от изтичане на давностния срок, т.е. да отпадне давността за преследването им.
Промените бяха внесени от ГЕРБ и Реформаторския блок и бяха подкрепени със 111 гласа "за", 30 "против" и 7 "въздържали се".
2
Вчера Конституционният съд реши, че ще има давност за престъпленията по време на комунистическия режим. З Решението беше прието с 11 от гласовете на конституционните съдии, а Филип Димитров написа особено мнение."Дневник" публикува пълния текст на становището му.Смятам, че от строго юридическа гледна точка атакуваните разпоредби не създават нова норма, но това не ги прави противоконституционни. Законодателят може да има основателни причини да провъзгласи отново съществуващи вече правила, особено ако по тях се води някакъв вид дебат или има неприлагане на нормата. Това е именно автентичното тълкуване на законите, което доктрината приема, че трябва да бъде извършено единствено със закон.1. Разпоредбата на т. 1 просто преповтаря текста на чл. 31, ал. 7 от Конституцията и следователно не може да бъде обсъжданa за противоконституционност.2. Разпоредбата на т. 2 не създава нова правна норма. Тя съобщава, чев това им качество или от лица, на които това е възложено – а това означава като част от партийната и държавна дейност (политика) на този режим през периода на съществуването му – са престъпления срещу човечеството. Това обаче следва не от настоящия текст.а) Характеристиката "престъпления срещу човечеството" сама по себе си не създава непременно нови състави на престъпления.Има глава, в която са изброени различни специфични състави, никой от които не е под това название. Т.е. някои (като геноцид и апартейд) са специфични, но други престъпни състави съществуват, уредени на собствено основание. Включването на уредени по-рано престъпления в тази категория само по себе си не налага нови наказания. Такава възможност съществува логически и морално, като се предвиди квалификация на деянието, но българският законодател не я е използвал във визирания от искането текст.б) България е ратифицирала на 21.05.1969 г. Convention on the Non-Applicability of Statutory Limitations to War Crimes and Crimes Against Humanity, G.A. res. 2391 (XXIII), annex, 23 U.N. GAOR Supp. (No. 18) at 40, U.N. Doc. A/7218 (1968), влязла в сила на 11.11.1980 г., която изрично отменя давността за престъпления срещу човечеството, "независимо от датата на извършването им" (чл.1), като изрично препраща към Хартата наМеждународния трибунал в Нюрнберг, в чийто чл. 6, т. "с" изричноса действали "whether as individuals or as members of organizations" (лично или като членове на организация).в) Текстът на чл. 31, ал. 7 от Конституцията на България е приет след ратификацията на тази Конвенция и следователно не може да не държи сметка за смисъла, който международното наказателно право влага в понятието престъпления против човечеството.Обстоятелството, че Глава 14 от НК включва само някои от съставите на тези престъпления означава, чеи да предвиди за тях по-високи наказания (каквато е световната практика). Това не означава, че ги е извел извън смисъла на понятието "престъпления срещу човечеството", а не би и могъл, защото споменатата Глава 14 е създадена преди приемането на споменатия Конституционен текст.г) В мотивите към Решение № 7 от 2 юли1992 г. на КС на РБ по к.д. № 6/92 г. изрично се посочва, че "Употребените в международните договори изрази и понятия, които се съдържат като елементи в престъпни състави, предвидени във вътрешното законодателство, обаче могат да служат за смислово поясняване на тези състави или елементи от тях. В този смисъл международните договори, които имат наказателноправен характер и са ратифицирани и обнародвани, са част от вътрешното право." Именно такова е понятието"престъпления срещу човечеството".д) България е потвърдила, че се придържа към смисъла на това понятие и като е ратифицирала на 11.04.2002 г. Римския статут за създаване на Международния наказателен съд (вж. чл. 7 от него).3. Течението на давността не е елемент от престъпния състав и за него не може да се приложи ограничението на мотивите към Решение № 7 от 2 юли 1992 г. на КС на РБ по к.д. № 6/92 г., че "Обявените по този начин деяния за престъпни от международните договори, за да бъдат включени във вътрешното наказателно законодателство е необходимо да бъдат установени признаците на престъпните им състави и наказанията за всяко престъпление с вътрешен законодателен акт (курсив мой), действието на който се определя в съответствие с изискванията на вътрешното законодателство". За нея е меродавен смисълът, присъстващ в конституционното понятие "престъпления против човечеството", а не в предхождащото го заглавие на глава от Наказателния кодекс. Абсурдно би било да се приеме, че българският законодател-учредител е вложил в конституционния текст на чл. 31, ал. 7 волята да борави с двойнствено понятия – едно за пред света в ратифицираните преди и след това международни договори, и друго – за вътрешна употреба.4. Както при всяка норма, изразяваща наказателноправна репресия, и атакуваният текст не следва да се тълкува разширително. Вероятно по тази причина законодателят е намерил за необходимо да поясни обсега на т. 1 чрез т. 2. Тя обаче не добавя и не може да добави към понятието "престъпления срещу човечеството" повече от това, което то съдържа, и затова всяко позоваване на нея при прилагането на закона и в частност на преходната разпоредба на параграф 36 от ЗИД на НК, обн., ДВ, бр.74 от 26.09.2015 г., неизбежно ще трябва да се ограничи до неговия описан по-горе смисъл. Опитът за разширително тълкуване на тази преходна разпоредба би могъл да се схваща само като опит да се редуцира смисълът на законодателния акт до абсурд.5. Недопустимостта на разширително тълкуване премахва и необходимостта да се обсъждат литературните и граматическите достойнства или недостатъци на атакувания текст. Повече или по-малко съответен на най- добрите стандарти за формулиране на законите, той не създава нищо повече от вече съществуващото.По тези съображения искането за обявяване на разпоредбата на чл.79 ал.2 от НК съгласно параграфи 2, 35 и 36 от ЗИД на НК, обн., ДВ, бр.74 от 26.09.2015 г., за противоречаща на Конституцията на Република България следва да се отхвърли като нямащо предмет.


description: Що са "камбоджански лоу-фай евъргрийни" и "пост-югославски афро-пънк и ембиънт хорър балади" - разказва организаторът на най-неописуемия български музикален фестивал.

title: Цветан Цветанов от "Аларма пънк джаз": Джазът е пънкът на своето време

maintext:
Фотограф: Ани Васева
- Някои концерти остават, топлят душата ти до старини, други по-добре да ги забравиш още на следващия ден. Със сигурност помня много добре първия концерт на Юджийн Чадборн в България, който организирахме в Дома на киното през 2010 г. Както и първия концерт, който организирах извън пределите на Народна република България – Rosenquarzexpress на площад "Камара" в Солун през 2012 г. Помня, разбира се, и първото пого в БНР, можете ли да си го представите? – на концерта на "Битов терор" във Второ студио през 2009 г.
Помня, че веднъж трябваше да организираме ембиънт-нойз концерт на моя добър приятел Сафи Вонг от Камбоджа в Арт-хостела, и понеже пространството там е доста тясно, специално си бях поръчал "по-дребни и по-слаби" тонрежисьори от радиото – за да не заемат много пространство.
"От Dead Kennedys до Колтрейн, от Зорн, през Запа, та чак до Западна Африка, от камбоджански лоуфай евъргрийни до ICP Orchestra и Flat Earth Society... ...със съответните резки завои към построка и грайндкор джаза, старинната импровизирана музика, спагети уестърните и готик фолка от Чикаго до Алтай." В такива музикални граници се движи културното предаване "Аларма" по програма "Христо Ботев" и неговата концертната серия "Аларма пънк джаз фест", която тази вечер празнува 8 години в Mixtape 5 с едни от "бащите" на жанра The Ex. Изброените поименно в първото изречение, то се знае, не са гостували, но за това време най-издръжливият български фестивал е домакинствал на между 200 и 300 концерта - изумително постижение за събитие, което няма постоянна сцена, но разполага с време в ефира на БНР. Докъм 2011 г. много старателно ги броях, после това естествено отпадна, признава организаторът и "човек-оркестър" зад "Аларма пънк джаз" Цветан Цветанов. Културен журналист, музикален редактор в БНР и градска легенда като онези, с които сам е пълен - като например как световноизвестният малийски музикант Али Фарка Тури купува първата си китара от София - той вероятно единствен може да опише пънк джаза с думи.- За добро или лошо днес е напълно безсмислено да се говори за чисти жанрове. Всеки артист е отделен жанр. Бащи? Защо само бащи? Окей, тук са и Дейвид Фюджински, и Джако Пасториъс, и Джон Зорн, и Сиро Баптиста, и The Ex, и Матс Густафсон, но пънк-джазът има и майки като Жоел Леандр, като Сузи Ибара, като Ива Битова, както и дъщери като Леа Роже от белгийското трио Guili Guili GoulagС "пост-югославски афро-пънк" най-вероятно съм визирал песента "Фела Кути, друже стари" на Рамбо Амадеус или съвсем новото трио Igralom от Ниш. А "камбоджански лоу-фай евъргрийни" наистина има! Напишете в гугъл "Cambodian Rocks" и ще излязат доста интересни записи от 60-те и 70-те.Със сигурност пънк-джазът е противоположност на "параходния джаз" (както го нарече Насо Русков, а според някои източници Георги Згуров, вчера в едно предаване), а не на класиците. А много харесвам и определението на китариста Братислав Радованович от Fish In Oil, че "джазът е пънкът на своето време".- Три от вече "осъществените чудовища" (ако трябва да цитирам моите приятели от "Метеор") със сигурност са Reverend Beat-Man, The Necks и Борис Ковач. През 2008 г. със сигурност не бих могъл да си ги представя, че ще свирят на "Аларма". Какво става след това? Не знам. Питър Хамил, може би. Или дуото Нед Ротенбърг/Санкхо Намчъйлак, Марк Рибо (може би със Ceramic Dog), Джело Биафра & Guantanam School Of Medicine Не е толкова невъзможно. Джон Зорн засега не, защото българската публика още не е надмогнала съвсем папарашките си навици.- Когато – няколко години преди създаването на "Аларма", през зимата на 2005 г. – Дейв Макгуайър от World Circuit ми се обади и каза, че трябва за два дни да доставя българска китара "Кремона" на самия Али Фарка Туре, ама това е дълга история (Един от най-великите китаристи действително купува първата си китара от България, по време на гостуването си на Световния младежки фестивал през 1968 г. - бел. ред.)- Ще ми се да мисля, че вече е. Няма как да променим историята на ХХ век, ама се надявам ако още не сме влезли, скоро да влезем в XXI. А и няма противоречие. Дори сцената тук да се развие главоломно, винаги ще насърчавам хората да пътуват и да гледат концерти по целия свят. Иначе човек става ленив.- Макар "Аларма Пънк Джаз" да е част от могъща институция, много често ми се налага сам да доплащам за по-големите концерти. Хубавото е, че като служител на БНР имам доста облекчена комуникация с банките и тегленето на кредит за покриване на негативи от концерти не е толкова усложнено, колкото би било, ако бях самостоятелен играч. Задлъжняването към банки обаче има и друга страна – трябва да работиш повече и на повече места, за да върнеш съответния кредит по-бързо, а това също изяжда по-голямата част от личното ти време, което иначе се полага на теб самия, на дъщеря и на двамата-трима души и котки, които са ти наистина близки.Същевременно не бих направил жертвата "Аларма" да влезе в някоя мастита общинска програма и хора с политически и житейски виждания, различни от моите, срещу дребно финансиране, да използват това, в което съм вложил толкова пот, кръв и ракови клетки.- Виждам "Аларма Пънк Джаз" като част от по-широкото разрастване на независимата сцена тук - заедно с Indioteque Rawk’n’Roll, Amek, Wrong Fest, Der Circle, и някои по-малки организации – хора и формирования от хора, които работят самостоятелно, но заедно създават един музикален облик на София, твърде различен от общата домораслост. А специално "Аларма", тъй като има и национален ефир, смятам, че все по-често трябва да има свои концерти и в други градове – т.е. да достигаме до съответните места и физически, организирайки и концерти. Защото София си е София, но има градове, в които ситуацията е наистина плачевна. А потенциална публика има.Концертът на The Ex, Bernays Propaganda и Jerusalem in my Heart започва в 21 ч. в Mixtape 5, а точно в 21:30 ч. ще се включи и на честотите на програма "Христо Ботев". Повече пънк джаз може да чуете в едноименния канал на интернет радиото "Бинар"


description: Съставът, воден от Гарет Саутгейт, изигра разочароващ мач и единствено блестящите намеси на Джо Харт го спасиха от загуба.

title: Харт спаси Англия от загуба в Словения, Германия продължава без грешка

maintext:
Страхотните спасявания на Джо Харт спасиха Англия от закономерна загуба срещу Словения
Словения може много да съжалява, че не си тръгна с три точки от "Уембли"
Англия започна мача с много добра атака в четвъртата минута, при която Уолкът изведе Стъридж зад защитата. Нападателят на "Ливърпул" обаче си пое лошо топката и след това вратарят Ян Облак успя да го изпревари, за да избие в корнер.
С това обаче на практика се изчерпаха всички интересни ситуации, които съставът на Гарет Саутгейт успя да създаде преди почивката. Въпреки че словенците много по-рядко владееха топката, големите опасности бяха пред английската врата.
Няколко далечни удара бяха единственото, с което английските футболисти притесниха Ян Облак
В деветата минута словенците бяха изключено близо до гола. Ерик Дайър направи кошмарно връщане от централната линия към вратаря, а Роман Безяк пресече и се озова очи в очи с Харт. Бившият нападател на "Лудогорец" обаче не успя да преодолее стража на "Торино".
Пропускът на Безяк беше последван от разбъркване, при което топката стигна до Ясмин Куртич. Той оправи фалцов изстрел към десния ъгъл, но гредата му попречи да открие резултата.
Another look at Joe Hart's world class save. Are you watching Pep? pic.twitter.com/b2e44Tc0vy — TheFootballRepublic (@TheFootballRep) October 11, 2016
Германия спечели рутинно срещу Северна Ирландия
#WCQ GROUP F STANDINGS (Europe)
Lithuania 2-0 Malta
Slovakia 3-0 Scotland
Slovenia 0-0 England pic.twitter.com/MZD1LffDMl
— FIFA World Cup (@FIFAWorldCup) October 11, 2016
#WCQ GROUP C STANDINGS (Europe)
Czech Republic 0-0 Azerbaijan
Germany 2-0 Northern Ireland
Norway 4-1 San Marino pic.twitter.com/uFKvZfgJfw
— FIFA World Cup (@FIFAWorldCup) October 11, 2016
#WCQ GROUP E STANDINGS (Europe)
Kazakhstan 0-0 Romania
Denmark 0-1 Montenegro
Poland 2-1 Armenia pic.twitter.com/53NFJvdCox
— FIFA World Cup (@FIFAWorldCup) October 11, 2016
Англия прекъсна серията си от 14 поредни победи в световни и европейски квалификации след нулево равенство при гостуването на Словения.Съставът, воден от Гарет Саутгейт, изигра разочароващ мач и единствено блестящите намеси на Джо Харт го спасиха от закономерна загуба.Въпреки че капитанът Уейн Рууни беше оставен на пейката, играта на Англия отново не се получи. "Tрите лъва" нито бяха по-стабилни в центъра на полузащитата, нито имаха ясна идея как да преодолеят организираната отбрана на съперника.В същото време словенските футболисти бяха изключително опасни в атака и създадоха множество чисти положения за гол, но гредите и непробиваемият Харт ги лишиха от победа и първо място в група F.Англия остава начело в групата със седем точки, а Литва и Словения разделят второто място с по пет. Шотландия допусна тежка загуба с 0:3 при гостуването на Словакия и заема четвъртата позиция с пет точки. Словаците са пети с три, а Малта е на последното място с три поражения от три мача.Саутгейт връчи капитанската лента на Джордън Хендерсън, а до него в центъра на полузащитата вместо Рууни застана Ерик Дайър. Даниел Стъридж беше поставен на върха на атаката, а зад него действаха Тио Уолкът, Деле Али и Джеси Лингард.Още преди да е изминала една минута от началото на втората част Словения организира страхотна атака, при която Йосип Иличич се измъкна зад отбраната, но опитът му да намери съотборник вляво се оказа неуспешен. Последва ъглов удар и точен изстрел с глава на Бощиян Цезар, но Джо Харт спаси.Стигна се до нов корнер, при който английската отбрана отново действа неориентирано и позволи на Куртич да стреля с глава. Харт обаче направи изумително спасяване. Той първо прати топката в гредата с лявата си ръка, а след това я изби с дясната.В 58-ата минута Иличич отправи хубав изстрел от дистанция с левия крак, но топката премина малко встрани от дясната греда. Пет минути по-късно се стигна до първото спасяване на Ян Облак. Андрос Таунзънд нанесе фалцов изстрел с левия крак, но стражът на "Атлетико" се разтегна и изби.В 69-ата минута Хендерсън направи груба грешка в опит да върне назад за Гари Кейхил. Иличич пресече, измъкна се от бранителя на "Челси" и се озова сам срещу Харт, но английският вратар направи поредното си решително спасяване.В последния четвърт час на терена се появи Рууни и малко след влизането си капитанът на Англия отправи опасен изстрел от границата на наказателното поле, но малко го раздели от целта.В 82-ата минута Облак направи второто си и последно спасяване. Лингард отправи мощен изстрел от дистанция, но вратарят на "Атлетико" изби в корнер. Далечните удари се оказаха и единственият начин, по който англичаните успяха да притеснят по някакъв начин словенския вратар в този мач.В група С Германия спечели безпроблемни три точки срещу Северна Ирландия след домакински успех с 2:0. Бундестимът взе трета победа от три мача и все още не е допуснал гол от началото на квалификациите.Тимът на Йоахим Льов започна двубоя със силен натиск и още до 17-ата минута си осигури трите точки срещу северноирландците. В 13-ата минута Месут Йозил изостри атаката с пас към Томас Мюлер, който веднага продължи към Юлиян Дракслер. Халфът на "Волфсбург" овладя топката и с премерен удар от границата на наказателното поле я прати в долния десен ъгъл.Четири минути по-късно Матс Хумелс надскочи противниковите играчи след центриране от корнер и продължи топката с глава към Сами Кедира, който на два метра от голлинията я довкара във вратата. След това Германия изцяло контролираше играта и имаше още доста възможности за попадение, но ги пропиля.


description: Всякакъв вход към тротоара е запушен. Човек не може да мине, пък камо ли количка!

title: Задръстване на тротоара

maintext:
Всякакъв вход към тротоара е запушен. Човек не може да мине пък камо ли количка!
Тази снимка е публикувана като част от съвместен проект между "Дневник" и приложението "Гражданите" за намаляване на нарушенията по пътищата.
Фотограф: Гражданите


title: В Бургас паяка подминава нарушител

maintext:
Паркиран във видно нарушение, а паяка си подминава.
Тази снимка е публикувана като част от съвместен проект между "Дневник" и приложението "Гражданите" за намаляване на нарушенията по пътищата.
Фотограф: Гражданите


description: Партията не иска националистите във властта.

title: ДПС предсказа предсрочни избори през април-май, тъй като управляващите били като семейство Адамс

maintext:
Тунчер Кърджалиев
Фотограф: Юлия Лазарова
За ДПС предсрочните парламентарни избори през април-май са неизбежни, тъй като сегашното "грозно и уродливо" управление на страната трябва да приключи. Такава позиция изрази от парламентарната трибуна депутатът от ДПС Тунчер Кърджалиев по време на дебата за поправките в Изборния кодекс днес."Вие сте като едно голямо семейство, но семейство Адамс", обяви Кърджалиев. Той определи разчитащата на подкрепата на Патриотичния фронт (ПФ) коалция между ГЕРБ и Реформаторския блок като "политическо кръвосмешение".От септември ДПС говори за предсрочни парламентарни избори след президентските, но за първи път конкретизира кога трябва да се проведат те. Мотивът - не можело да има мнозинство, в което да участват "националистите".Днес повод за искането за оставката на правителството бе "потъпкването на демократичните принципи", каквото според ДПС е отпадането на ограничението за изборните секции в чужбина, но само за страните от Европейския съюз (ЕС). Това значи, че ограничението за 35 изборни бюра в Турция ще остане, което е и условието на "патриотите" да продължават да подкрепят управлението."Гладна кокошка просо сънува", репликира депутатът от ПФ Искрен Веселинов искането за предсрочни парламентарни избори. А Кърджалиев парафразира: "Гладна кокошка планина повдига".До изказването на Кърджалиев се стигна, след като ръководството на парламента отне думата на колегата му Хамид Хамид. Последният използва трибуната, за да призове да се гласува с номер 4 в бюлетината. От четвъртък ДПС официално подкрепя Пламен Орешарски за президент.Във вторник и зам.-председателят на ГЕРБ Цветан Цветанов агитираше от парламентарната трибуна да се гласува за Цецка Цачева.Днес депутатът от АБВ Мариана Тодорова също се възпротиви, че парламентът се използва за предизборна кампания.


title: Емил Гъргоров ще е извън игра поне шест месеца

maintext:
Опитният халф е скъсал връзки на дясното коляно
[LAP.bg]
Емил Гъргоров ще отсъства от игра за минимум шест месеца, съобщи "Гонг".Халфът подписа с "Берое" само преди две седмици, но получи тежка контузия, от която ще се възстановява дълго.Бившият национал получи травмата в началото на мача срещу "Левски" (0:2) на стадион "Георги Аспарухов" през уикенда, когато се свлече на терена и трябваше да бъде изнесен с помощта на един от лекарите на старозагорци.Вчера на футболиста е направен ядрено-магнитен резонанс, който е показал, че той със скъсана предна кръстна връзка на дясното коляно.


description: В местното самоуправление недостигът е най-голям - 834 млн. лв.

title: Дефицитът за 2015 г. е 1.49 млрд. лв., отчете националната статистика

maintext:
Фотограф: Надежда Чипева
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Сектор "Държавно управление" отчита бюджетен дефицит от 1.49 млрд. лв., или 1.7% от брутния вътрешен продукт (БВП), през 2015 г. Това показват окончателните данни на Националния статистически институт (НСИ).Дефицитът в подсектора "Централно управление" е 619 млн. лв., или 0.7% от БВП. Подсектор "Местно управление" е реализирал дефицит от 834 млн. лв., а подсектор "Социалноосигурителни фондове" - 36 млн. Лева. Дългът на България за 2015 г. е в размер на 23.049 млрд. лв., или 26% от БВП.През април националната статистика оповести предварителни данни, според които бюджетния дефицит в държавното управление за 2015 г. Е 1.774 млрд. лв., или 2.1% от БВП. Сега от НСИ посочват, че разликата се дължи на получаването на окончателни данни за постъпленията от данъци, годишните отчети за дейността на държавните болници и публичните дружества, класифицирани в сектор "Държавно управление", както и оборотните ведомости на бюджетните единици и общините.В предходната 2014 г. дефицитът достигна 4.826 млрд. лв., заради методическа препоръка на Европейската комисия към сектора "Държавно управление" да бъде включен и Фондът за гарантиране на влоговете в банките, изплатил гарантираните депозити във фалиралата КТБ.


title: AIBA започва разследване срещу всички съдии от Рио 2016

maintext:
Съдийските решения на олимпиадата предизвикаха много недоволство
Международната боксова асоциация е започнала разследване срещу всички 36 съдии, които са взели участие на олимпийските игри в Рио де Жанейро през август.Боксовите турнири на олимпиадата предизвикаха сериозна критика към реферите както от страна на журналисти и специалисти, така и от много от състезателите, които се почувстваха ощетени от някои решения."Въпреки че до голяма степен боксовите надпревари в Рио бяха приети позитивно, малка част от решенията на съдиите доказаха, че имаме нужда от реформи в някои случаи. В момента тече разследване, което ще ни помогне да определим какви мерки трябва да бъдат взети, за да се развива спортът ни в положителна посока", обявиха от AIBA в официално съобщение.До края на това разследване въпросните 36 съдии са със спрени права и няма да участват в никакви турнири под егидата на световната централа.


title: Майкъл Мур изненадващо представи свой филм за Тръмп

maintext:
Майкъл Мур, известният с левите си политически убеждения и провокативни документални филми американски режисьор, изненадващо представи своя нова кино история, критикуваща Доналд Тръмп и неговите поддръжници.
Във вторник "Майкъл Мур в Тръмпленд" бе показан безплатно на един екран в Манхатън, а от днес излиза в кина в Ню Йорк и Лос Анжелис.
Това става само три седмици преди президентските избори в САЩ и в момент, когато все повече звезди от Холивуд застават на страната на Хилъри Клинтън, кандидатът на демократите за Белия дом.
В основата на "Майкъл Мур в Тръмпленд" е залегнал неговият авторски спетакъл October Surprise, който той неотдавна изнесе в Охайо.
Мур от месеци насам твърди в блога си, че Доналд Тръмп е влязъл в президентската надпревара заради спор за пари с телевизионната мрежа NBC за риалити предаването "Стажантът", което води и в което участва. Той никога не е искал да стане президент на САЩ, а само искаше да си вдигне неимоверно акциите, казва режисьорът.
Миналия юни той обяви, че се кандидатира без никакъв щаб и никаква инфраструктура из 50-те щата. Когато нападна имигрантите от Мексико, че са "изнасилвачи и наркодилъри", NBC скъса всички отношения с него, включително и за излъчването на конкурсите му за красота.
Но той успя да наелектризира онази част от американците, която е гневна от положението, в което се е оказала, ненавижда елитите и партиите, имигрантите, цветнокожите... На митингите му започнаха да идват по 30 000 души, телевизионните камери веднага дотичаха и така Тръмп се сдоби със собствено риалити без да се налага да влиза в студио и с такъв мащаб, какъвто никоя телевизия не може да предложи, разказва Мур.
В същото време според него мултимилионерът се е оказал в капана на кампанията и без ентусиазъм е приел номинацията на Републиканската партия.
Политически самоубийственото му поведение от последните седмици може би е план сам да провали кампанията си и да обвини другите за това, но да не стига до изборите, на които ще бъде губещ и ще излезе от цялото приключение с тежко накърнен имидж и станал за смях на половин свят, допълва Мур.
"Да си президент президента е РАБОТА и то ДОСАДНА, трябва да живееш в ГЕТОТО Вашингтон и в МАЛКА къща на 200 години и то само на ДВА етажа. "На втория етаж" изобщо не е като огромен апартамент на върха на небостъргач", пише режисьорът.


title: Гаел Монфис си осигури дебют във финалите на АТП

maintext:
Монфис е шестият класирал се за финалите на АТП
Годишна ранглиста на АТП:
1. Новак Джокович - 10 600 т.
2. Анди Мъри - 9685 т.
3. Стан Вавринка - 5060 т.
4. Милош Раонич - 4690 т.
5. Кей Нишикори - 4360 т.
6. Гаел Монфис - 3625 т.
(7. Рафаел Надал - 3300 т.)
8. Доминик Тийм - 3205 т.
9. Томаш Бердих - 2880 т.
.............................................
10. Давид Гофен - 2645 т.
11. Марин Чилич - 2635 т.
(12. Ник Кириос - 2460 т.)
13. Роберто Баутиста Агут - 2340 т.
След 13 години в професионалния тенис Гаел Монфис за пръв път се класира за финалите на АТП. 30-годишният французин е шестият играч, който си осигури участие в тазгодишната битка на осемте най-добри през сезона, която ще се състои в Лондон от 13 до 20 ноември.Класирането на Монфис стана факт, след като Томаш Бердих изненадващо загуби от грузинеца Николоз Басилашвили още в първия кръг на турнира във Виена.Французинът се присъединява към Новак Джокович, Анди Мъри, Стан Вавринка, Милош Раонич и Кей Нишикори, които по-рано си гарантираха билети за Лондон. В следващите две седмици ще бъдат определени и последните двама финалисти.Рафаел Надал е седми в годишната ранглиста, която определя участниците във финалния мастърс, но той няма да се състезава до края на сезона.Австриецът Доминик Тийм също е все по-близо до дебютно участие в Лондон, а Бердих, Давид Гофен, Марин Чилич и Роберто Баутиста Агут ще се борят за последното място.


title: Пейки, забранени за сядане

maintext:
1/4 снимки в галерията Не, новината не е нова. Но актуална. Въпреки протестите на граждани (преди месеци) Столичната община не направи нищо, за да приведе бул. Витоша в европейски вид. "Царуват" заведенията, с техните "навеси", които реално са постройки. Част от пейките са "досаден" детайл. 45 см - това е, което "щедро" отстъпва общината на гражданина. За бонус - гледка към нечия маса.
Фотограф: irons


title: Кербер и Цибулкова си размениха услуги и са на полуфиналите в Сингапур

maintext:
Световната №1 Кербер излезе от групата си непобедена
Анжелик Кербер и Доминика Цибулкова се класираха за полуфиналите на заключителния турнир на WTA в Сингапур, след като заеха първите две места в "червената група".За да се случи това обаче, двете си направиха взаимно услуги. Първо Цибулкова победи Симона Халеп с 6:3, 7:6 (5) и така гарантира класирането на световната №1. Германката пък ѝ се "отблагодари", след като надделя в два сета 6:3, 6:3 над Мадисън Кийс. Американката имаше нужда да спечели само един сет, за да заеме мястото на Цибулкова, но така и не успя да го направи.В крайна сметка Кербер завърши на първо място в потока с три победи, докато всички останали имаха по две загуби и един успех. Най-добрите показатели обаче бяха на световната №8, което ѝ осигури второто място.Цибулкова загуби първите си два мача от турнира и днес се нуждаеше единствено от успех в два сета, за да остане в битката за топ 4. Словачката стартира силно срещу Халеп, която излезе на корта със сериозна превръзка на лявото коляно. За по-малко от 10 минути словачката взе аванс от 3:0 и задържа аванса си до края на първия сет. Във втората част Халеп на три пъти навакса изоставане от пробив и стигна до тайбрек, но в него съперничката й все пак спечели със 7:5 точки.Кербер пък не срещна особени затруднения срещу Мадисън Кийс и спечели след малко над час игра.Утре ще се изиграят последните двубои от "бялата" група, в която Светлана Кузнецова и Гарбине Мугуруса ще изиграят протоколен мач, тъй като първата вече се класира за следващата фаза, а втората изгуби шансовете си за това. Агниешка Радванска и Каролина Плишкова пък излизат в пряк сблъсък за втората позиция, даваща право на участие по-напред в турнира.


description: До момента Димитров и Раонич са се срещали три пъти, като и в трите случая са играли на твърди кортове. Канадецът печели през 2011, а след това българският тенисист има две победи. Последната е с 6:3, 3:6, 6:4, 7:6 от Australian Open през 2014 г.

title: Григор Димитров ще търси срещу Раонич третия си финал за сезона

maintext:
Българският тенисист е спечели два от трите си мача с Милош Раонич
Раонич се наложи с 6:4, 6:4 срещу Пабло Кареньо Буста. "Искам да стигна до върха, като имам предвид не просто да вляза в топ 10, а да се целя още по-нагоре и дори към номер 1. Това означава, че трябва да играя срещу тези тенисисти общо-взето всяка седмица и да ги побеждавам редовно", каза Димитров Раонич се наложи с 6:4, 6:4 срещу Пабло Кареньо Буста.
До момента двамата с Димитров са се срещали три пъти, като и в трите случая са играли на твърди кортове. Канадецът печели през 2011, а след това българският тенисист има две победи. Последната е с 6:3, 3:6, 6:4, 7:6 от Australian Open през 2014 г.
Димитров има сезон с възходи и падения, като в момента е в силен момент. За него това е шести полуфинал през годината, като два пъти е играл финал - той загуби и двата - в Сидни и Истанбул.
В другия полуфинал в Пекин ще играят водачът в схемата Анди Мъри и Давид Ферер.
Българският тенисист Григор Димитров излиза днес в мача си с Милош Раонич в търсене на място във финала на турнира в Пекин. Срещата е предвидена за 16.00 часа българско време.Димитров достигна до полуфинала след забележителната си победа с 6:2, 6:4 срещу Рафаел Надал . Той заслужи първия си успех срещу испанеца след осем мача, като игра на много високо ниво.Българинът заяви, че се гордее с представянето си. В изказването си след мача даде да се разбере, че гледа към челото в световната ранглиста.


title: Джани Инфантино отрече да е замесен в корупция

maintext:
Няколко меди обивниха президента на ФИФА в корупция
Президентът на ФИФА Джани Инфантино не е замесен в каквито и да са корупционни дейности, обяви самият той в интервю за "Франс прес".Повод за изказването са обвиненията на няколко медии, според които швейцарецът е разследван, но до моменат официално потвърждение за това няма."Аз съм просто работник. Не получавам никакви премии, не лъжа и не искам, който и да е в нашата организация да се занимава с това", заяви Инфантино.В сряда норвежкият портал Josimar съобщи, че Комисията по етика на ФИФА е започнала ново разследване срещу новия президент на световната централа, който встъпи в длъжност през февруари. Той е подозиран в това, че в периода си на генерален секретар на УЕФА е одобрил кредит за футболния съюз на Словения, тогава оглавяван от Александър Чеферин, който наскоро оглави европейската централа.Инфантино също така отрича информацията, че е лобирал за кандидатурата на Чеферин в хода на гласуването за президент на УЕФА.През юли гелманското издание "Билд" пък съобщи, че ФИФА е започнала предварително разследване по отношение на Инфантино. По информация на вестника, предмет на разследването е станало разследване за използване на самолета на ФИФА за лични цели.Вестник "Франкфуртер Алгемайне цайтунг" твърди и, че Инфантино е похарчил най-малко 14 хиляди швейцарски франка от касата на ФИФА заради нецелеви разходи. Според данни на вестника, парите са използвани за купуването на тренажор, матрак, смокинг, цветя и футболни обувки.


title: Александър Димитров ще подаде оставка под натиск на феновете

maintext:
Димитров е заявил пред феновете, че ще подаде оставка
[LAP.bg]
отпадане от втородивизионния "Септември" (София) за Купата на България.
"Трябва търпение. Сметките се правят накрая. Ако не изпълним целта, макар че такава не ни е поставена, но моето лично желание е да играем в Лига Европа... ако не се класираме за Лига Европа, в момента, в който загубим шансове, аз ще си тръгна сам", каза Димитров пред "Диема спорт" след последния съдийски сигнал.
Поражението от "Ботев" обаче ядоса феновете на "Берое" и около стотина от тях са се събрали пред входа на стадиона, за да поискат среща със старши треньора.
Преди него при тях е отишъл председателят на борда на директорите Илко Русев, а минути по-късно се е появил и самият Димитров.
След кратък диалог между двете страни, който е протекъл в рамките на добрия тон, треньорът е заявил: "Окей,
утре депозирам оставката си пред ръководството на клуба."
Старши треньорът на "Берое" Александър Димитров е обявил пред феновете, че ще подаде оставка в понеделник, съобщи БТА.Решението му е плод на негативната реакция на привържениците след поражението с 3:4 срещу "Ботев" (Пловдив). Старозагорци загубиха, въпреки че при резултат 3:3 и оставащи близо тридесет минути до края останаха с човек повече на игрището. Тимът на Димитров записа трета поредна загуба в шампионата и общо четвърти последователен мач без победа. Лошата серия беше гарнирана с


description: Във връзка с очакваното понижение на външните температури през следващата седмица от понеделник 17 октомври "Топлофикация София" ще започне поетапно да пуска отоплението, съобщиха от дружеството.

title: От понеделник в София започва пускането на парното

maintext:
Експертите напомнят, че вентилите на радиаторите трябва да бъдат отворени максимално.
Фотограф: Юлия Лазарова
17 октомври "Топлофикация София" ще започне поетапно да пуска отоплението, съобщиха от дружеството.
Първо отоплението ще заработи в детските, учебните и здравните заведения, в които то все още не е пуснато. След това поетапно парното ще бъде включено в жилищните сгради във всички райони и накрая - в административните сгради.
Във връзка с очакваното понижение на външните температури през следващата седмица от понеделникКомпанията напомня на клиентите да отворят максимално вентилите на радиаторите си, за да не се налага допълнително обезвъздушаване на радиаторите след пускане на отоплението,както и да проверят електронните си уреди за дялово разпределение. В случай, че дисплеят им е угаснал, клиентите трябва незабавно да потърсят съдействие от обслужващата ги фирма – топлинен счетоводител.Важно е преди пускането на отоплението клиенти да приключат всички ремонти по вътрешната отоплителна инсталация и да запълнят източените инсталации. Отоплението няма да бъде включено в сградите, в които вътрешната отоплителна инсталация не е запълнена."Топлофикация София" ЕАД дава възможност на клиентите, които поради някакви причини желаят включване на отоплението в сградата на по-късен етап, да подадат в обслужващия ги топлорайон заявление и подписано за целта решение от общото събрание на етажната собственост.За допълнителна информация във връзка с началото на отоплителния сезон и за всякакви въпроси, свързани с топлоподаването, клиентите могат да се свържат с кол центъра на компанията 0 700 11 111.


title: Баскетболният "Берое" стартира в Балканската лига с победа над шампиона

maintext:
Заралии започнаха отлично европейската си кампания
Фотограф: Архив [LAP.bg]
"Берое" стартира по отличен начин сезона в Баканската лига по баскетбол, след като победи в домакинството си на действащия шампион в надпреварата "Сигал" (Прищина) с 86:71 (22:20; 27:18; 23:19; 14:14).Най-резултатен за старозагорци беше Шейн Гибсън с 23 точки, а Степан Тесия приключи със 17 точки. Боян Трайковски вкара 22 точки за гостите от Косово, а Джабари Хиндс и Гранит Ругова добавиха съответно по 11 и 10 точки.Мачът започна с непрестанна размяна на водачеството, а до края на първата част играта вървеше кош за кош. С две тройки в заключителните секунди обаче "Берое" успя да поведе с две точки. Втората четвърт стартира със серия от 12:4 за старозагорци, която им позволи на полувремето да имат комфортна двуцифрена преднина.През второто полувреме ситуацията на терена не се ромени особено и старозагорският тим контролираше напълно играта и не даде шанс на съперника си да мисли за обрат. Преди последната четвърт разликата в резултата бе 14 точки в полза на играчите на Любомир Минчев, а последната част се оказа протоколна, тъй като домакините завършиха стабилно мача и не позволиха дори стопяване на преднината си.


description: Каналите на "Нова" ще излъчват по един мач на кръг от Суперлигата.

title: "Диема спорт" ще излъчва волейболното първенство

maintext:
По един мач на кръг от Суперлигата ще се предава пряко
[LAP.bg]
Tв мачовете от първите шест кръга:
19 октомври (18,30 ч.) ЦСКА - "Нефтохимик" (Диема спорт 2)
24 октомври (18,30 ч.) "Добруджа" - "Пирин" (Диема спорт 2)
28 октомври (18,30 ч.) "Марек" - "Нефтохимик" (Диема спорт)
4 ноември (18,30 ч.) "Монтана" - "Левски" (Диема спорт)
11 ноември (18,30 ч.) "Марек" - "Монтана" (Диема спорт)
18 ноември (18,30 ч.) ЦСКА - "Левски" (Диема спорт)
"Нова броудкастинг груп" закупи правата за телевизионно и онлайн излъчване на българското волейболно първенство и Купата на България.Мачовете ще бъдат предавани по платените канали "Диема спорт" и "Диема спорт 2", както и в платформата Gong Play.От Суперлигата ще се излъчва по един мач от всеки кръг, а всеки вторник от 19.00 часа ще има седмично обзорно предаване.Първият телевизионен мач от започващия днес нов сезон е между ЦСКА и "Нефтохимик". Червените посрещат носителя на Купата и Суперкупата на България от 18.30 часа. Срещата ще се предава по "Диема спорт 2".